Nafarroako Parlamentuko Mahaiak, 2023ko otsailaren 6an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, 2021eko Irisgarritasun Plan Operatiboan jasotako “Desgaitasuna duten pertsonen erregistro komun bat diseinatu eta sortzea, garraio baremoarekin” neurriari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko otsailaren 6an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garridok, Legebiltzarraren Erregelamenduan ezarritakoaren babesean, galdera hau aurkeztu du, idatziz erantzun dakion:

Irisgarritasunari buruzko 2021eko Plan Operatiboak aldaketa bakarra xedatzen zuen Errealitate Sozialaren Behatokiaren eta Gizarte Politiken Plangintzaren eta Ebaluazioaren Zuzendaritza Nagusiarentzat; hain zuzen, honako neurri hau zen lehenengoa: Desgaitasuna duten pertsonen erregistro komun bat diseinatu eta sortzea, garraio baremoarekin.

Planaren ebaluazioan, zergatik adierazi da neurri hori “% 50ean betea” dagoela, kontuan hartuta txostenaren 60. orrialdean berariaz jasota datorrela ez dagoela horri buruzko adierazlerik?

Iruñean, 2023ko otsailaren 2an

Foru parlamentaria: Jorge Esparza Garrido